  Анжелика Тихонова корреспондент Ижкарысь Ленин ёросысь Машиностроительёслэн посёлоказы выль нылпи сад пуктыны кутскизы. Со сярысь Ижкарлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Ленин ёросын нылпи садъёсын интыосъя югдур – карын тужгес секытэз. 150 интылы чаклам выль юрт матысь ужъюртъёслэсь ужзэс капчиятоз Олег Бекмеметьев, Ижкарлэн тӧроезТа дыре «Ижводоканал» огазеяськонысь ӧнерчиос лэсьтӥськон интыысь гумыосты выжто но вуоно ужъюрт доры кулэ луись коммуникациос кыско. Вылез ву кошкон гумы 300 метре кыстӥськоз. Сыӵе ик ужъёс шуныт, чагыр эстӥськон вуттӥсь гумыосын но электроезъёсын быдэстоно луоз.   vk.com (Олег Бекмеметьев) Тодэ вайытом, Дэбесын 80 интылы ясли-сад пукто. Тегъёс: Ижкар Удмуртия дӥськут лэсьтськон ОлегБекмеметьев  